Diari Oficial de la Generalitat Valenciana


Sumari del DOGV 6378, del 18-10-2010 (2010/11707)

RESOLUCIÓ de 28 de setembre de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE) sobre inclusió d'una nova categoria professional (Codi núm. 8000062)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6378

Data del DOGV
:   18-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11707


Data del document
:   28-09-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 28 de setembre de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE) sobre inclusió d'una nova categoria professional (Codi núm. 8000062) [2010/11651]  
Vista l'acta de l'acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE), junt amb l'organització sindical CSI-CSIF, que té la condició de representativa en el sector de personal laboral de l'administració del Consell, sobre inclusió d'una nova categoria professional, subscrit el 30 de juliol de 2010, d'una part per la Conselleria de Justícia i Administracions Públiques, i de l'altra, per les organitzacions sindicals UGT-PV, CC OO-PV I CSI-CSIF, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativsme i Economia Social, de conformitat amb les competències que té transferides segons el Reial Decret 4105/1982, de 29 de desembre, acorda:  
Primer   
Ordenar que siga inscrit en el Registre de Convenis Col·lectius de Treball d'esta direcció general, amb notificació a la comissió negociadora, i que siga dipositat el text original de l'acord.  
Segon  
Disposar que siga publicat en el Diari Oficial de la Comunitat Valenciana.  
València, 28 de setembre de 2010.- El director general de Treball, Cooperativisme i Economia Social: Román Ceballos Sancho.   
Acord de la Comissió d'Interpretació, Vigilància i Estudi del II Conveni Col·lectiu del Personal Laboral al Servei de l'Administració Autonòmica, sobre inclusió d'una nova categoria professional  
Reunits a València, el dia 30 de juliol de 2010, els membres de la Comissió d'Interpretació, Vigilància i Estudi del II Conveni Col·lectiu del Personal Laboral al Servei de l'Administració Autonòmica (CIVE), i l'organització sindical CSI·F, per tindre la condició de representativa en l'àmbit del personal laboral de l'administració de la Generalitat, de conformitat amb el que disposa l'article 7.2 de la Llei Orgànica 11/1985, de 2 d'agost, de Llibertat Sindical, i en l'exercici de les funcions establides en l'article 4.9 del conveni col·lectiu esmentat, en matèria de classificació professional, s'adopta el present acord relatiu a la inclusió d'una nova categoria professional.  
Annex subgrups professionals  
II. Grup professional D  
1. Subgrup: auxiliar agricultura  
Categories:  
c) Magatzemista de suport a la investigació   
València, 30 de juliol de 2010  
Per l'administració,   
Carmela Cots Soler, directora general d'Administració Autonòmica, presidenta de la CIVE.  
Per les organitzacions sindicals,  
Javier Redomero Barco, UGT-PV.  
Pedro Gómez Enciso, CCOO-PV.  
Julio Tamayo Muñoz, CSI·F.